2024. augusztus 2-án benyújtott kereset – Anbouba kontra Tanács
(T-203/24. sz. ügy)
Az eljárás nyelve: bolgár
Felek
Felperes: Issam Anbouba (Bejrút, Libanon) (képviselő: St. Koev ügyvéd)
Alperes: az Európai Unió Tanácsa
Kérelmek
A felperes azt kéri, hogy a Törvényszék:
nyilvánítsa a keresetet teljes egészében elfogadhatónak és megalapozottnak;
állapítsa meg, hogy a megtámadott jogi aktusok részben megsemmisíthetők;
semmisítse meg a szíriai helyzetre tekintettel korlátozó intézkedések meghozataláról szóló 2013/255/KKBP határozat módosításáról szóló, 2024. május 27-i (KKBP) 2024/1510 tanácsi határozatot1, amennyiben az Issam Anbouba nevét felvette az említett 2013/255/KKBP határozat I. mellékletében szereplő jegyzékbe, és
semmisítse meg a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2024. május 27-i (EU) 2024/1517 tanácsi végrehajtási rendeletet1, amennyiben az Issam Anbouba nevét felvette az említett 36/2012/EU rendelet II. mellékletében szereplő jegyzékbe;
az Európai Unió Tanácsát kötelezze a felperes védekezésével kapcsolatos valamennyi eljárási költség, tiszteletdíj és egyéb kiadás viselésére.
Jogalapok és fontosabb érvek
Keresetének alátámasztása érdekében a felperes hét jogalapra hivatkozik.
A védelemhez való jog és a tisztességes eljáráshoz való jog súlyos megsértése;
Az indokolási kötelezettség megsértése;
A hatékony bírói jogvédelemhez való jog megsértése;
Az Európai Unió Tanácsának mérlegelési hibája;
A tulajdonhoz való jognak, valamint az arányosság és a gazdasági szabadság elvének megsértése;
A rendes életkörülményekhez való jog megsértése;
A jóhírnévhez való jog súlyos megsértése.
____________
1 HL L, 2024/1510.
1 HL L, 2024/1517.